Diari Oficial de la Generalitat Valenciana


Sumari del DOGV 8692, del 05-12-2019 (2019/10599)

RESOLUCIÓ de 22 d'octubre de 2019, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual es disposen el registre i la publicació de la modificació del text del Conveni col·lectiu de l'empresa Fontestad, SA. (Codi 30425763738110).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8692

Data del DOGV
:   05-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10380


Data del document
:   22-10-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 22 d'octubre de 2019, de la Subdirecció General de Relacions Laborals, de la Direcció General de Treball, Benestar i Seguretat Laboral, per la qual es disposen el registre i la publicació de la modificació del text del Conveni col·lectiu de l'empresa Fontestad, SA. (Codi 33340397289149). [2019/10335]  
Vist el text de la modificació del Conveni col·lectiu de l'empresa Fontestad, SA, (codi 70479156551131), signat per la comissió negociadora, integrada aquesta d'una part per la representació de l'empresa, i d'una altra per la representació dels treballadors, i de conformitat amb el que es disposa en l'article 90, apartats 2 i 3, del Reial decret legislatiu 2/2015, de 23 d'octubre, en relació amb els articles 86, 87 i 88 de l'esmentat Reial decret legislatiu 2/2015, de 23 d'octubre; l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que s'estableix en l'article 51.1 de l'Estatut d'Autonomia de la Comunitat Valenciana, i en el Decret 104/2017, de 21 de juliol, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i en l'article 4.3 de l'Ordre 37/2010, resol:  
  
  
  
Primer  
Ordenar que s'inscriga en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora i depòsit del text del conveni.  
  
Segon  
Disposar que es publique en el Diari Oficial de la Generalitat Valenciana.  
  
València, 22 d'octubre de 2019.- El subdirector general de Relacions Laborals: Rogelio Navarro Domenichelli.  
  
  
ACTA DE REUNIÓ  
ACORD  
VII COMISSIÓ DE NEGOCIACIÓ SOBRE LA RETRIBUCIÓ   
DELS COLLIDORS  
  
Assistents  
1. Part sindical  
Amparo Ros Verdeguer  
Josefa Serrano Jiménez  
Daniel Eres Cubero  
  
2. Part empresarial  
Juan Bautista Eixarch Castillo  
Vicente Subies Ribera  
Carlos Piquer Tamarit  
  
3. Assessors  
UGT: Delia García  
Empresa: Juan Antonio de Lanzas  
  
A Museros, el dia 30.07.2019, les persones indicades al marge es reuneixen amb el següent ordre del dia:  
  
Únic  
Setena reunió de la comissió negociadora de la retribució dels collidors  
1. Es llig l'acta 6 de la reunió de data 16.05.2019 i se signa.  
  
2. De conformitat amb el que sol·licita la part social en aquesta reunió, l'empresa planteja el següent acord:  
a. Els salaris per a percebre pel personal de recol·lecció comprés en l'àmbit d'aplicació en el conveni col·lectiu d'empresa figuren en les taules salarials incorporades com a annex a aquest.  
b. El salari d'aquests collidors podrà ajustar-se a una d'aquestes dues modalitats: (1) per jornal diari i (2) per estall.  
c. En totes dues modalitats retributives estan incloses les parts salarials corresponents a diumenges, festius, vacances i pagues extres, així com la càrrega del camió.  
d. En el cas que s'haja treballat a jornal, posant la normal diligència en la recol·lecció i aconseguint els rendiments establits en el document annex I, segons quilos/hora per varietat, els treballadors tindran dret a percebre el salari a jornal establit en aquest conveni col·lectiu.  
  
e. En el cas que s'haja treballat a estall durant tota una jornada laboral completa, posant la normal diligència en la recol·lecció, el treballador tindrà dret a percebre el salari que corresponga en funció de les caixes recol·lectades, amb el mínim del salari a jornal equivalent a les hores treballades (mínim, cinc hores treballades). D'aquesta forma, per a poder retribuir-se aquest salari mínim garantit, els treballadors i les treballadores han d'haver aconseguit els rendiments mínims establits en el mencionat document annex I.  
f. Amb caràcter general, la mateixa quadrilla que comence un camp haurà d'acabar la recol·lecció d'aquest. En cas d'impossibilitat, a la quadrilla que faça la segona o següents passades se li retribuirà a jornal, sense aplicar-hi les taules de rendiments mínims.  
g. En els casos de dificultat extrema, tals com bàscula allunyada del tall, camp enfangat, plantacions molt denses, poca producció o altres d'anàlegs, i sempre que es comunique prèviament a l'empresa, el sistema de pagament haurà de ser el salari a jornal, sense tindre en compte els rendiments mínims.  
Per tant, quan es produïsquen aquestes condicions, i sempre que es comunique prèviament a l'empresa, el sistema de pagament haurà de ser el salari a jornal, sense tindre en compte els rendiments mínims.  
h. En els mesos de setembre i octubre de cada campanya es garantirà com a mínim donar treball durant sis dies complets en dues setmanes seguides o quinze dies complets en el període d'un mes. En aquests mesos, i sempre que s'haja treballat a estall, durant tota una jornada laboral completa, la garantia mínima salarial serà de 45 euros/dia, sense tindre en compte els rendiments mínims. En tot cas, aquesta garantia salarial s'obtindrà de fer una mitjana mensual dels salaris diaris durant aquests mesos.  
i. Quan no siga possible donar treball durant sis dies en dues setmanes seguides o quinze dies en el període d'un mes (s'entendrà un dia complet el de prestació de serveis amb un mínim cinc hores en els mesos d'octubre a març, tots dos inclusivament, o un mínim de sis hores en els mesos d'abril a setembre, tots dos inclusivament), l'empresa haurà de reajustar la seua plantilla. Quan no es complisca l'anterior punt, els collidors podran sol·licitar la baixa en l'empresa per disminució de producte / finalització de campanya.  
j. S'acorda igualment l'ús d'un nou full de relació de jornals com a registre de jornada, que s'acompanya com a document annex II.  
  
Totes dues parts convenen actuar segons el que es disposa en l'article 86.1 ET amb vista a la revisió de l'actual text del conveni col·lectiu d'empresa, amb núm. 59252529974893 i publicat en el DOGV número 8425, de 16.11.2018, per a adaptar-lo al present acord, de manera que el punt 2 del present document s'afegirà com a apartat 9 de l'article 29 del Conveni col·lectiu de Fontestad.  
  
I, per deixar-ne constància, signen els assistents a la reunió en la data de l'encapçalament.  
  
1. Part sindical  
Amparo Ros Verdeguer  
Josefa Serrano Jiménez  
Daniel Eres Cubero  
  
2. Part empresarial  
Juan Bautista Eixarch Castillo  
Vicente Subies Ribera  
Carlos Piquer Tamarit  
  
3. Assessors  
UGT: Delia García  
Empresa: Juan Antonio de Lanzas  
  
  
  
Annex I  
  
Grup VARIETATS kg Jornal / hora  
1 Satsuma, clausellina, okitsu, hasimoto i Iwasaki 94,00  
2 Clemenules, oroval, marisol, fortuna, arrufatina, orogrande, tomatera, clemenpons, afourer, 85,00  
3 Clementina fina, oronules, esball, lorentina i clemenrubi, orogros, hernandina,   
orri, mioro, i tango 79,00  
4 Clemenvilla, satsuma kara,   
ellendale i ortanique 101,00  
5 Navel, navelina, newhall, lane-late, barnfield, chisslett, powell, m-7 i fukumoto. 154,00  
6 Salustiana, sanguinelli, verna, mineola, valència, navel-late, cambria, midnight 125,00